Olimpiada națională interdisciplinară CULTURĂ ŞI SPIRITUALITATE ROMÂNEASCĂ (limba și literatura română și religie)
Etapa județeană/a sectoarelor municipiului București
11 martie 2023, Clasa a VII-a

PARTEA I                                                                                                                  40 de puncte 
Se dă textul: 
Într-o zi din astea, plină de plânsete și văicăreli, se abătu în sătucul oropsit un strein. A intrat disde-dimineață neoprit în bătătura neîmprejmuită a celei dintâi case din marginea de răsărit și a înaintat nebăgat de seamă până lângă prispa unde guițau de foame o ciotcă de prunci. Din ce în ce mai stârnit, colindă ogradă de ogradă, rugându-se de ospeție. Peste tot îl întâmpinau, dușmănoase, sărăcia, jalea și amarul. Din câteva locuri fu gonit cu vorbe urâte, ca un milog păcătos, deși nu avea înfățișarea; nu se tânguia, nu întindea mâna. […] Cerea nu pomană, ci omenie. Părea un bărbat în putere, deși uscățiv și subțiratic, de înălțime mijlocie, cu chipul prelung și trist. Purta barbă castanie, părul lung, cu cărare la mijloc, dat călugărește pe spate. Curat îmbrăcat, într-un soi de zeghe lungă, ca un anteriu, de aba țărănească, albă […]. Ce izbea însă la el aproape de înfricoșau, erau och i mari, adânci, de culoarea alunei prăjite. Și triști, triști, de toată tristețea satului ăstuia, strânsă acolo la un loc, în ei. […]. Nimeni nu i-a ieșit înainte. El a pășit domol până în prispa scundă, unde descoperi trei copilași culcați pe un maldăr de buruieni. […] 
— N-ai tu ceva merinde? 
— N-am nimic decât humă. […] Ține de foame. Ochii streinului iar se înmuiară în lacrimi. Până acum, toți ceilalți la ușa cărora bătuse nici măcar la pământul ăsta cu înfățișare unsuroasă nu-l poftiseră. 
— Stați… Nu mâncați! […] O să facem alt soi de bucate…[…] Ciorbă de pietroi… Și streinul merse câțiva pași și ridică de pe bătătură un bolovan cât doi pumni. 
— Aleargă și fă rost de merinde de la vecini! Roagă-te de ei! Spune-le că e vorba de o ciorbă minunată, care o să vă sature pe toți. […] Pe urmă, cu multă băgare de seamă și evlavie, ca și când ar fi săvârșit o adevărată taină, lăsă binișor pietroiul în apa din vas. Omul îngenunche acolo, în bătătura stearpă. [Cu ajutorul unor vecini, făcu rost de ceapă, slănină, cartofi, pătrunjel, leuștean, morcovi, țelină, ardei.] „Ei, acum e acum!” Făcu el, rădicând ochii întâi la cer și apoi coborându-i roată spre cei de jos. Apoi a poftit la mâncare lumea toată. Și s-au așezat cu mic cu mare, ca la ei acasă. Stând tot timpul în picioare și alergător necontenit de colo până colo, unde era nevoie, streinul a slujit pe fiecare cum se cuvine. […] Nu se gândeau nici măcar să-i mulțumească, așa c-o vorbă. 
— Bine ar fi să avem în fiecare zi câte un praznic ca ăsta! 
— Dacă vreți, prinse cu însuflețire călătorul firul, așa are să fie totdeauna, ba chiar și mai bine, vă dau eu chezășie. Ceaunul și pietroiul rămân aici, ale tuturor. Mâine se rânduiește altcineva în locul meu. Dar, pe deasupra lor și mai mult decât toate bunătățile aduse de dumneavoastră, are să facă minuni, cum a făcut și azi, dragostea celor ce se strâng ca să se ajute singuri și unul pe altul, cu puținul pe care-l are fiecare. Streinul umblase după căpătat, tot ca un milog. Numai că, în loc să mănânce el ceea ce strânsese, îl împărțise tot lor. Vasile Voiculescu, Ciorbă de bolovan 

A. Scrie răspunsul pentru fiecare dintre cerinţele de mai jos, cu privire la textul dat. 20 de puncte 
1. Transcrie două structuri care indică timpul din primul paragraf.                               4 puncte
2. Menționează două atitudini ale străinului atunci când pune bolovanul în oală.        4 puncte
3. Precizează un motiv pentru care străinul rămâne în sătucul oropsit.                          4 puncte
4. Prezintă rolul străinului în armonizarea relațiilor din interiorul comunități.              4 puncte
 5. Explică, în 30 – 50 de cuvinte, o semnificație a secvenței: „Ce izbea însă la el aproape de înfricoçau, erau ochii mari, adânci, de culoarea alunei prăjite. Și triçti, triçti, de toată tristețea satului ăstuia, strânsă acolo la un loc, în ei.”                                                                  4 puncte 

B. Redactează un text narativ, de minimum 150 de cuvinte, în care să prezinți comuniunea cu semenii și cu divinitatea.                                                                                   20 de puncte 
În redactarea compunerii, vei avea în vedere: 
– formularea unui titlu potrivit;                                                                                        2 puncte
– respectarea convenţiilor textului narativ;                                                                      4 puncte
– utilizarea a minimum două trăsături/elemente de portret;                                             4 puncte
– prezentarea unor idei creative, adecvate cerinţei.                                                           8 puncte

PARTEA a II-a                                                                                                           40 de puncte
Se dă textul: 
Iubiţii mei, […] Iubirea este faţă către faţă, persoană către persoană. «În iubire, omul face pentru prima oară cunoştinţă cu sine însuşi, şi aceasta prin intermediul unui celălalt» – adică nu se poate cunoaşte decât într-o relaţie cu alt om, o altă persoană. 1. În iubire, omul constată, nu doar cu titlu informativ, ci existenţial, că celălalt există. Adică până acum te interesa doar persoana ta, eul personal. Tu erai lumea. În iubire descoperi că nu eşti singur, că lumea nu este numai eu, ci lumea devine Eu şi Tu. 2. În iubire, omul îşi doreşte foarte mult ca celălalt să existe. 3. În iubire, faptul că celălalt există devine mult mai important, mai semnificativ decât faptul că el însuşi există. Asta înseamnă că nu mai trăieşti tu, ci celălalt trăieşte în tine, şi tu în el. […] Vă scriu şi eu vouă, tinerii mei iubiţi: nu vă lăsaţi amăgiţi, ci învăţaţi cu adevărat să iubiţi ca să fiţi fericiţi. Căci iubirea adevărată nu vine şi pleacă-ndată. Ea creşte odată cu sufletul şi cu fiinţa voastră, până pe Cruce, adică până la Jertfă. Pentru că măsura iubiri este măsura jertfiri, şi măsura jertfirii este măsura iubirii. Măsura în care renunţi la tine pentru celălalt este măsura în care-l iubeşti. Dionisie de la Albac, Scrisoare de Valentine՚s Day 

A. Scrie răspunsul, în enunțuri, pentru fiecare dintre cerințele de mai jos, utilizând informaţii din textul dat.                                                                                        20 de puncte 
1. Precizează cărei categorii de vârstă se adresează părintele Dionisie în scrisoare, justificându-ți răspunsul cu o secvență de text.                                                                                  		       4 puncte 
2. Indică două aspecte de care omul devine conștient în iubire.                                     4 puncte
3. Transcrie structura care arată măsura iubirii pentru celălalt.                                       4 puncte
4. Formulează o învățătură morală desprinsă din textul dat.                                           4 puncte 
5. Explică, în 30-50 de cuvinte, sensul secvenței: măsura iubirii este măsura jertfirii, çi măsura jertfirii este măsura iubirii.                                                                                               			       4 puncte 

B. Pornind de la secvența „învăţaţi cu adevărat să iubiţi ca să fiţi fericiţi. Căci iubirea adevărată nu vine şi pleacă-ndată. Ea creşte odată cu sufletul şi cu fiinţa”, redactează un text narativ despre iubire, de minimum 150 de cuvinte, valorificând experiența ta culturală și spirituală/religioasă. 20 de puncte 

REDACTARE                                                                                                                10 puncte 
Pentru redactarea întregii lucrări se acordă 10 puncte, astfel: 
• existența părților componente – introducere, cuprins, încheiere;                                	 2 puncte 
• coerența exprimări (logica formulării enunțurilor, în răspunsurile referitoare la itemii semiobiectivi; logica înlănțuir i ideilor, în compuneri);                                                  				 4 puncte 
• utilizarea limb i literare (stil şi vocabular potrivite temei, claritate a enunțului, varietate a lexicului, sintaxă adecvată);                                                                                         				   3 puncte 
• respectarea limitelor minime de cuvinte.                                                                              1 punct




















Olimpiada interdisciplinară CULTURĂ ŞI SPIRITUALITATE ROMÂNEASCĂ (Limba şi Literatura Română şi Religie - GIMNAZIU)
Etapa județeană/a sectoarelor municipiului BUCURESTI - Probă scrisă
29 martie 2025, Clasa a VII-a

PARTEA a I-a                                                                                                          40 de puncte 
Se dă textul: 
Era ziua mea de naștere, dar nu le-am spus nimic colegilor. Nu-mi stătea capul la sărbătoriri. Mai important era să dau testul cu cititul. Dacă nu-l treceam, n-aveam ce și de ce să mai sărbătoresc. Nu știam dacă voi izbuti. Îmi simțeam inima în gât și cred că fiecare dintre voi a trecut prin asta măcar o dată. Iar dacă nu, îi urez nici să nu treacă! 
Într-adevăr, la ora de citire mi-am auzit numele. Domnul învățător părea destul de necăjit când a spus: 
− Albu Laura, în fața clasei! Are de citit. [...] În clasă era o liniște deplină, parcă eram în peșteră. Nimeni nu mai șoptea, nu se mai foia, încremeniseră cu toții, se simțea emoția, era densă ca albușul. [...]  Colegii mei se așteptau, pe bună dreptate, la un dezastru. Cu numai două zile înainte nu reușeam să îngaim decât ăăăă și ăăăăăă... la citirea lecției Yeti, omul zăpezilor, din Abecedar. Toți din clasa mea, gemenii dintr-a III-a și mulți colegi ai lui Tom, fratele meu, aflaseră că, dacă nu reușesc să citesc o pagină dintr-o carte nouă, care-o fi, părinții o să mă mute. O să fiu obligată să plec de la școala noastră.  Marieta, prietena mea cea mai bună, mi-a șoptit că-mi ține pumnii, dar nu credea nici ea că pumnii pot face minuni pentru cap.  Am ieșit în fața clasei. Când am trecut prin dreptul primei bănci, Ruxi mi-a strecurat ceva în mână: era talismanul meu, broscuța. S-a auzit un ciocănit. Ușa clasei s-a deschis, iar Tom, Maria și Raul au cerut voie să asiste și ei. S-au dus în ultimele bănci, care erau libere. Raul mi-a făcut semn cu mâna. Ochii lui cu gene lungi erau îngrijorați. Domnul învățător a scos din dulăpiorul lui o carte cu copertă tare, fără să ne spună ce e. [...] A deschis cartea chiar la început. O pagină fără poze. Cred că Domnu' a vrut să mă ajute, știa că pe mine pozele mă fac neatentă, nu mă mai pot uita la litere. Mi-a indicat cu degetul, de parcă ar fi pus un steguleț, de unde să citesc. El s-a dus la fereastră.  Arăta îngrijorat și parcă mult mai bătrân decât de obicei. Cred că se obișnuise cu mine, așa cum eram. Nu voia să plec din clasa lui. Dar nu aștepta vreo minune de la mine, eram un copil prea obișnuit ca să fac minuni.[...] Atunci mi-am auzit vocea, iar vocea mea, deși aproape șoptită, a umplut toată clasa. „Dacă... dacă vreți... dacă vreți să știți, urăsc amânările. Vă spun de la început: dacă o să ajungem vreodată prieteni, vă rog să nu-mi spuneți niciodată «Mai târziu!» sau «Amânăm!». [...]“ M-am oprit, dar, ciudat, vocea mea parcă plutea mai departe prin încăpere, intrase în ghiozdane și se așezase pe catedră, și pe pervazul ferestrei, și pe clanța ușii, rămăsese agățată în cuier și se strecurase în dulăpioare, ocupa fiecare ungher, de la tablă până la ultimele bănci, din tavan până la podea. Vocea mea se așternuse peste colegii mei, ușurel, și fiecare cuvânt avea altă formă și strălucea ca o steluță de zăpadă. Copiii au rămas cu ochii țintă la mine. Păreau vrăjiți. Pentru ei toți, eram altcineva. Brusc a izbucnit gălăgia. Aplauzele nu le-am putut auzi. Plângeam. Și, nu știu dacă ați observat, atunci când plângi nu mai auzi nimic. Ioana Pârvulescu, Invizibilii 

A. Scrie răspunsul pentru fiecare dintre întrebările de mai jos, cu privire la textul dat.  20 de puncte 
1. Notează, din text, două cuvinte din câmpul lexical al școlii și două cuvinte din câmpul lexical al familiei.                                                                                                                           4 puncte 
2. Precizează tipul de narațiune din text.                                                                          4 puncte 
3. Menționează o trăsătură a personajului și mijlocul de caracterizare care o evidențiază, în fragmentul: Arăta îngrijorat și parcă mult mai bătrân decât de obicei. Cred că se obișnuise cu mine, așa cum eram. Nu voia să plec din clasa lui. Dar nu aștepta vreo minune de la mine, eram un copil prea obișnuit ca să fac minuni.                                                                            4 puncte 
4. Comentează, în 30 – 50 de cuvinte, semnificația secvenței: Brusc a izbucnit gălăgia. Aplauzele nu le-am putut auzi. Plângeam. Și, nu știu dacă ați observat, atunci când plângi nu mai auzi nimic.                                                                                                                4 puncte 
5. Prezintă, în 30 – 50 de cuvinte, o idee/mesajul textului citat.                                     4 puncte  
B. Redactează un text narativ, de minimum 150 de cuvinte, în care să relatezi o întâmplare în care personajele să dea dovadă de toleranță și înțelegere față de cei apropiați.      		 20 de puncte 
În redactarea compunerii, vei avea în vedere: 
- formularea unui titlu potrivit; 2 puncte 
- respectarea convențiilor textului narativ; 6 puncte 
- valorificarea experienței personale și culturale/religioase; 6 puncte 
- prezentarea unor idei creative, adecvate cerinței. 6 puncte 
PARTEA a II-a                                                                                                        40 de puncte 
Se dă textul:   
A trăi în comuniune unii cu alții înseamnă a face din viața aceasta o sărbătoare. Starea de iubire și de armonie între oameni este o pregustare a vieții pe care o așteptăm, a vieții viitoare. [...] Biserica nu este decât o reprezentare a Împărăției lui Dumnezeu în istorie. Ori de câte ori oamenii simt iubirea lui Dumnezeu și îi răspund într-o oarecare măsură, ei trăiesc în veșnicie. Cu adevărat, într-un anumit fel, ori de câte ori trăiesc în dragoste unii cu alții, ei trăiesc în veșnicie. Sf. Dumitru Stăniloae, Timp și veșnicie 
 
A.  Scrie răspunsul, în enunțuri, pentru fiecare dintre cerințele de mai jos, utilizând informaţii din textul dat.                                                                                                           		  20 de puncte 
1. Transcrie sintagma care definește Biserica.                                                                		 4 puncte 
2. Precizează contextul care îi face pe oameni să trăiască în veșnicie.                           		 4 puncte 
3. Explică, într-un enunț, rolul trăirii în comuniune în dezvoltarea spirituală a oamenilor.             4 puncte 
4. Formulează o învățătură morală desprinsă din textul dat.                                          		 4 puncte 
5. Comentează, în 30-50 de cuvinte, semnificația secvenței: Starea de iubire și de armonie între oameni este o pregustare a vieții pe care o așteptăm, a vieții viitoare.                              				 4 puncte 
 
B. Pornind de la afirmația A trăi în comuniune unii cu alții înseamnă a face din viața aceasta o sărbătoare, redactează un text, de minimum 150 de cuvinte, despre nevoia de comuniune, valorificând experiența culturală și /sau religioasă.                         					20 de puncte 

REDACTARE                                                                                                              10 puncte 
Pentru redactarea întregii lucrări se acordă 10 puncte, astfel:  
-existența părților componente – introducere, cuprins, încheiere;                                   2 puncte  
-coerența exprimării (logica formulării enunțurilor, în răspunsurile referitoare la itemii semiobiectivi; logica înlănțuirii ideilor, în compuneri);                                                   			6 puncte 
-utilizarea limbii literare (stil şi vocabular potrivite temei, claritate a enunțului, varietate a lexicului, sintaxă adecvată);  1 punct -respectarea limitelor minime de cuvinte.              		1 punct




























Olimpiada națională interdisciplinară de limba şi literatura română şi religie
CULTURĂ ŞI SPIRITUALITATE ROMÂNEASCĂ
Etapa judeţeană, 12 martie 2022
Clasa a VII-a

PARTEA I                                                                                                                 40 de puncte  
Se dă textul: 

Doamne, n-am isprăvit 
cântecul pe care mi l-ai şoptit. 
Nu-mi trimite îngeri de gheaţã şi parã 
în orice sarã. 
Nu pot pleca. Arborii îmi şoptesc; 
florile calea-mi ating şi mã opresc. 
Despre toate-am început o cântare 
de laudã şi naivã mirare. 
Oamenilor voiam sã le las 
sufletul meu, drept pâine la popas, 
drept pãşune, livadã şi cer. 
Tuturor acelora care nu mã cer 
şi nu mã cunosc, am vrut sã le fiu 
o candelã pentru mai târziu. 
Cãutam în iarbã şi-n mohor 
tainele ascunse tuturor. 
Mã uitam în fântânã şi-n iaz 
şi-ascultam - îndelung - sub brazi... 

                                                                              		 (Magda Isanos,  Doamne, n-am isprãvit!) 

A. Scrie răspunsul, în enunţuri, pentru fiecare dintre cerințelede mai jos cu privire la textul dat.                                                                                                                 20 de puncte 
1. Precizează două semnificații ale cuvântului cântec, desprinse din prima strofă.        
2. Transcrie, din text,  două structuri ce sugerează comuniunea artistului cu  semenii și Divinitatea.                                                                                                                     4 puncte                                                                             
3. Menţionează două dintre sursele de inspirație ale ființei poetice.                             	4 puncte                                                                             
4. Explică, în 30-50 de cuvinte, rolul stilistic al verbelor la imperfect din ultima strofă.    4 puncte                                                                             
5. Evidenţiază, în 30-50 de cuvinte, frământările ființei poetice                                     	4 puncte                                                                             

B. Redactează o compunere de minumum 150 cuvinte, în care să prezinţi aspectele divine ale comuniunii omului cu semenii şi cu Dumnezeu, pornind de la  textul dat.                 20 de puncte 
I       În redactarea compunerii, vei avea în vedere: 
 -  prezentarea viziunii proprii asupra tematicii supuse interpretării;                             	6 puncte                                 
 - susținerea propriei viziuni cu secvențe comentate din textul suport;                         	4 puncte                            
- explicarea legăturii care se poate stabili între titlu și text, din perspectiva cerinței formulate; 4 puncte
- originalitatea interpretării.                                                                                             	6 puncte                                                                                                              

PARTEA A II-a                                                                                                           40 de puncte                                                                                                
 	Se dă textul: 
Ce-ţi voi da în schimb, Doamne? Tu, Milostive, ai înviat sufletul meu din păcate şi mi-ai dat să cunosc mila Ta, ai fermecat inima mea şi neîncetat ea este atrasă spre Tine, Lumina mea. Ce-ţi voi da în schimb, Doamne? Tu ai înviat sufletul meu ca să Te iubesc pe Tine şi pe aproapele meu şi mi-ai dat lacrimi ca să mă rog pentru întreaga lume. Fericit sufletul care a cunoscut pe Făcătorul lui şi s-a îndrăgostit de El, căci s-a odihnit întru El cu odihnă desăvârşită. (Sfântul Siluan Athonitul,  Între iadul deznădejdii şi iadul smereniei) 
A. Scrie răspunsul, în enunţuri, pentru fiecare dintre cerințele de mai jos cu privire la textul dat.    20 de puncte 
1.  Numeşte modalitatea de adresare a Sfâtului Siluan către Divinitate;             
2.  Menţionează rolul repetării, în text, a interogaţiei Ce-ţi voi da în schimb, Doamne?     
3.  Precizează două motive pentru care autorul îl numeşte pe Dumnezeu  Lumina Mea.                     
4.  Formulează un posibil răspuns la întrebarea Sfântului Siluan.                       
5.  Evidenţiază, în 30-50 de cuvinte, atitudinea Sfântului Siluan în faţa Divinităţii.                                                                                                       
B. Redactează o compunere de minumum 150 cuvinte, cu tema Omul în comuniune cu semenii și cu divinitatea, pornind de la secvenţa Tu ai înviat sufletul meu ca să Te iubesc pe Tine şi pe aproapele meu şi mi-ai dat lacrimi ca să mă rog pentru întreaga lume, în care să valorifici experienţa ta culturală  și/ sau  religioasă.  
REDACTARE                                                                                                               10 puncte 
Pentru redactarea întregii lucrări se acordă 10 puncte, astfel: 
a. existenţa părţilor componente – introducere, cuprins, încheiere - 2 puncte 
b. coerenţa exprimării (logica formulării enunţurilor, logica înlănţuirii ideilor) - 6 puncte 
▪ Logica formulării enunţurilor, în răspunsurile referitoare la itemii semiobiectivi; 
▪ Logica înlănţuirii ideilor, în compuneri; 
c. utilizarea limbii literare (stil şi vocabular potrivite temei, claritate a enunţului, varietate a lexicului, sintaxă adecvată) respectarea limitelor minime de cuvinte -2 puncte

Concursul interdisciplinar CULTURĂ ŞI SPIRITUALITATE ROMÂNEASCĂ
Etapa județeană/a sectoarelor municipiului București, 30 martie 2019
Clasele a VII-a și a VIII-a

PARTEA I                                                                                                            40 de puncte 
Se dă textul:  
Avea 78 de ani, dar se ținea bine. Singur îşi făcea piața, îşi deretica şi-şi scutura prin casă, avea grijă de florile din faţa ferestrei, de cele două găinușe din coteț, care, din când în când, îi făceau câte un ou, şi de Tucidide, motanul, care, raportat la durata vieții pisicești, era aproape la fel de bătrân ca şi stăpânul. Tucidide fusese botezat aşa, fiindcă răposata coana Tincuța, soția domnului Manoilă, găsea că mâțul lor seamănă grozav cu colegul soțului ei, grecul ăla [...], Tucidide Papaianis. [...] În ultima vreme, Tucidide şi găinile parcă nu-i mai ajungeau şi nici ziarul pe care-l citea foaie cu foaie, nici radioul. Viaţa lui, deși aşa fusese totdeauna, acum era ca o haină care-l jena la subțiori. „Manoilă, frate, eşti bătrân şi-ai să mori mâine-poimâine şi n-ai făcut şi tu pe lumea asta ceva, aşa mai de seamă. E drept că datoria ţi-ai împlinit-o: ai înregistrat toată viaţa frumos, timp de 43 de ani, la registratura Tribunalului Capitalei; ai făcut fata doctoriță şi cu câtă greutate; ai înmormântat-o cu cinste pe nevastă-ta şi n-ai vrut să primești ajutor de la fată; te chibzuiești şi trăiești curat, îngrijit, din pensia ta. Ei, dar parcă nu e de-ajuns. Fă ceva pentru care să te pomenească lumea, nu lumea largă, dar câțiva oameni, cât mai mulți, dacă se poate. Da, dar ce? Stai aici în casă ca un viezure, citești ziarul, asculți la radio şi te-a mai apucat şi damblaua asta cu timbrele, acum la bătrânețe; stai întruna cu penseta-n mână şi cu lupa la ochi, de te doare şi capul. Fă ceva folositor, fă un bine, un bine cuiva!”. Aşa a ajuns el să-i ducă dimineaţa la grădiniță pe cei trei copii din curte; vara – să ude florile din toate glastrele, să strângă rufele de pe sârmă şi să le-așeze vălătuci în coșul de nuiele („dar ai grijă, domnu’ Manoilă, să nu fie prea uscate, că pe urmă nu se calcă bine”); iarna – să facă focul la toate cele opt familii de colocatari (numai doamnei Iorgulescu nu i-l făcea fiindcă n-avea încredere să-i lase cheia), să cumpere 15-16 sticle de lapte pe zi („Să știi, domnu’ Manoilă, că astăzi s-a brânzit laptele, altă dată scutură sticla când îl cumperi, că nu-mi convine s-azvârl doi lei cincizeci degeaba”). Aveau dreptate, oamenii muncesc pe bani, are să scuture sticlele de-acum înainte. [...] 
Într-o zi, cioc-cioc la ușă – un ciocănit necunoscut, grăbit și nervos [...]: 
— Domnule, dumneavoastră sunteți domnul acela care face fapte bune? 
— Eu, duduie, fac ce pot. Nu știu, poate eu oi fi. Inima domnului Manoilă se umpluse de-o 
moliciune plăcută.  
— Eu locuiesc la douăzeci de case de aici, la numărul 48. Mama mea a murit acum o lună și n-are 
cine să-mi facă focul. Dacă ați vrea dumneavoastră, eu v-aș fi recunoscătoare, adică n-ar fi pe degeaba. 
— Eu, duduie, nu primesc nimic pentru micile ajutoare pe care le dau pe-aici prin curte, pe la prieteni, aşa că vă fac şi dumneavoastră focul ca şi lor. Știți, o faptă bună, cum ați spus dumneavoastră, nu se plăteşte cu nimic, altfel nu mai e faptă bună.  Toamna, primăvara şi vara, când nu se făcea focul, domnul Manoilă avea parcă ceva mai multă vreme şi, ca să nu şi-o irosească-n zadar, mergea în câte-o staţie de tramvai mai aglomerată, ajuta oamenilor bătrâni să urce-n vagon, ajuta celor prea încărcaţi, le ridica sacoşele sau copiii. Pe urmă, se plimba pe străzi şi dacă vedea copii alergând – neatenţi, cu şireturile desfăcute, gata să dea cu capul într- un zid sau într-un copac, îi oprea, şi, cu blândeţe, le explica de ce nu e bine să facă aşa, care sunt pericolele, ce li se putea întâmpla, dar foarte repede, cu câteva vorbe, ca să nu-i plictisească.  Ileana Vulpescu, Bătrânul cel bun din strada Speranței,  în vol. Candidații la fericire 

A. Scrie răspunsul, în enunțuri, pentru fiecare dintre întrebările de mai jos cu privire la textul dat.                                                                                                               20 de puncte  
1. Identifică două activități desfășurate de Manoilă în timpul verii.                              4 puncte
2. Menționează două îndatoriri pe care bătrânul le-a împlinit de-a lungul vieții.          4 puncte
3. Precizează o atitudine a vecinilor față de faptele lui Manoilă.                                  4 puncte
4. Prezintă, în 30 – 50 de cuvinte, sensul enunțului: Știți, o faptă bună, cum ați spus dumneavoastră, nu se plătește cu nimic, altfel nu mai e faptă bună.                             4 puncte 
5. Explică, în 30 – 50 de cuvinte, de ce se repetă verbul a face la modul imperativ în secvențele: Fă ceva pentru care să te pomenească lumea și Fă ceva folositor, fă un bine, un bine cuiva!.  4 puncte 

B. Scrie o compunere de minimum 150 de cuvinte, în care să prezinți modul în care fericirea poate fi dobândită prin dăruire, valorificând textul dat și experiența ta personală și culturală.   20 de puncte 
În redactarea compunerii, vei avea în vedere:  
─ prezentarea unui punct de vedere asupra fericirii dobândite prin dăruire; 2 puncte
─ construirea unor idei, valorificând textul dat, care susțin punctul de vedere prezentat;  4 puncte
─ ilustrarea punctului de vedere cu două secvențe comentate din text;  6 puncte
─ corelarea ideilor/a informațiilor din text cu o experiență personală sau culturală; 4 puncte
─ organizarea și structurarea adecvată a ideilor.  4 puncte




PARTEA a II-a                                                                                                        40 de puncte
Se dă textul:   
Dragostea față de aproapele se arată în multe feluri, nu numai în a-i da. De pildă: când mergi vreodată cu aproapele tău undeva și afli în tine gândul de a te bucura de mai multă cinste decât el, și nu vrei mai degrabă să se bucure și el de aceeași cinste cu tine, nu-l socotești ca pe tine însuți. Căci Apostolul a zis: „în cinste unii altora dându-vă întâietate” (Romani 12;10). De ai ceva de mâncare și vezi gândul tău îndemnându-te să mănânci singur și după pofta ta, contrar trebuinței, nu-l socotești ca pe tine însuți. Sau dacă, având numai cât îți este pentru tine, nu dai și altuia, nu-l iubești ca pe tine însuți. Dar dacă voim să împlinim numai în acest fel cuvântul Scripturii, el nu ne susține în aceasta. Căci nu ni s-a spus numai pentru un om, ci pentru tot omul înfățișat prin el ca aproapele nostru.  Varsanufie și Ioan, Scrisori duhovnicești, în vol. Maxime și cugetări filocalice 

A. Scrie răspunsul, în enunțuri, pentru fiecare dintre întrebările de mai jos cu privire la textul dat.  20 de puncte 
1. Transcrie structura care îl definește pe aproapele nostru. 4 puncte
2. Menționează două fapte prin care se manifestă iubirea față de aproapele nostru. 4 puncte
3. Justifică utilizarea persoanei I, numărul plural, în ultimele două enunțuri ale textului.  4 puncte
4. Formulează o învățătură morală desprinsă din textul dat.  4 puncte  
5. Explică, în 30 – 50 de cuvinte, construcția „în cinste unii altora dându-vă întâietate”.  4 puncte

B. Scrie o compunere narativă, de minimum 150 de cuvinte, pornind de la enunțul: Dragostea față de aproapele se arată în multe feluri.                                            20 de puncte 

REDACTARE                                                                                                           20 de puncte 
Pentru redactarea întregii lucrări se acordă 20 de puncte, astfel:  
• existența părților componente – 2 puncte; 
• coerența exprimării (logica formulării enunțurilor, logica înlănțuirii ideilor) – 6 puncte;  
• utilizarea limbii literare (stil şi vocabular potrivite temei, claritate a enunțului, varietate a lexicului, 
sintaxă adecvată) – 2 puncte;  
• respectarea normelor de ortografie – 3 puncte;  
• respectarea normelor de punctuație – 3 puncte;  
• așezarea în pagină, lizibilitatea – 2 puncte;  
• respectarea limitelor minime de cuvinte – 2 puncte.



























OLIMPIADA NAȚIONALĂ INTERDISCIPLINARĂ „CULTURĂ ȘI SPIRITUALITATE ROMÂNEASCĂ”,  limba și literatura română și religie
Etapa județeană, 5 martie 2022
Clasa a VII-a, CALARASI

PARTEA I                                                                                                                     40 de puncte 
Se dă textul: 
Om cumsecade, tata își descreți puțin fruntea. Îi sărutai cu vioiciune mâna și el îmi mângâie obrajii. -Să uităm necazul, copile! … Rostul nostru aici, pe pământ, este ca să ispășim;  asta-i viața… Dar, Dumnezeu vede !… După două zile de mers, pe un drum în sfârșit bun, sosirăm la Călărași, unde Borcea se ceartă cu Dunărea și o ia razna cale de o sută cincizeci de kilometri până la Hârșova, unde revine la matcă.  Pentru prima oară, la Călărași, știui ce înseamnă un oraș, cu străzi pietruite, cu case clădite unele peste altele și cu oameni mulți care se îmbrânceau ca la bâlci. În curțile bogate, se aflau stive mari de lemne de fag și salcie, tăiate în formă de stânjeni.   Văzându-le, tata cumpără un ferăstrău și un topor, își făcu o capră și iată-ne strigând prin fața curților  pline cu  lemne:  
“Tăietori! Tăietori!“. Ne primiră bine peste tot și muncirăm pe oricât, totdeauna la bună învoială. Tata cerea prețuri duble, căci, spunea el, bogații se tocmesc ca țiganii, totuși ajungeam la o înțelegere până la urmă. Și bietul tata asuda din răsputeri, din zori și până noaptea. Asudam și eu, că-l ajutam pe cât puteam. Așa izbutirăm să câștigăm aproape  zece lei  pe zi, în mijlocie, ceea ce era nemaipomenit.  -Trebuie neapărat, dragul meu, spunea tata, trebuie să  ne înapoiem cu suta de lei care zace acum în mijlocul  Bărăganului . Altfel mă-ta ar muri de supărare. Împingeam și eu la ferăstrău, mâncând pâine și brânză. Pâine! cât eram de fericit că o pot mânca! Adevărat cozonac, alături de veșnicul pește de la Lătenii noștri.  Seara, rupți de oboseală, ne răsfățam cu sarmale gustoase, într-o cârciumă de lângă oborul de cereale, a cărei hangiță îi cunoștea pe ai mei, ne lăsa să dormim pentru o nimica în vreun colț de hambar. Totuși, tata plătea zilnic un kilogram de vin, ca să nu pară prea calic. Și așa am duso vreme de o săptămână. Încă una a cărei muncă ne aștepta și am fi luat drumul spre Lăteni, aducându-i mamei gologanii. Găsisem chiar niște cojani cu căruțe, care se ofereau să ne ducă până la Fetești și mai departe.  Ceea ce se și întâmplă. Plecarăm înainte de-a sfârși cea de-a doua săptămână de lucru, dar nu ca s-o revedem pe mama, căci murise. (Panait Istrati, Ciulinii Bărăganului) 

A. Scrie răspunsul, în enunțuri, pentru fiecare din întrebările de mai jos cu privire la textul dat. 20  de puncte 
            1. Rescrie două  cuvinte/secvențe care constituie repere de timp și două care surprind spațiul acțiunii;                                                                                                            4 puncte 
           2.  Ce descoperă naratorul când ajunge la Călărași?                                        4 puncte 
           3.  Precizează motivul  pentru care tatăl cumpără  un fierăstrău ;                    4 puncte                                      
           4.   Indică o trăsătură a copilului care reiese din fragmentul următor, susținând-o cu două 
argumente: „Și bietul tata asuda din răsputeri, din zori și până noaptea. Asudam și eu, că-l ajutam pe cât puteam. Așa izbutirăm să câștigăm aproape  zece lei  pe zi, în mijlocie , ceea ce era nemaipomenit.”                                                                                                       4 puncte 
          5. Explică, în 30-50 de cuvinte, care este sentimentul care se desprinde  din ultimul paragraf.                                                                                                                         4 puncte                                                               
                                                                                                                                                               
B. Redactează o compunere  de minimum 150 de cuvinte, în care să prezinți o întâmplare  reală sau imaginară  în care ți-ai ajutat părintele aflat într-o situație dificilă.                    20 de puncte 
 	În redactarea compunerii, vei avea în vedere: 
     -să relatezi o întâmplare, respectând succesiunea logică a evenimentelor;                6 puncte 
     -să precizezi două elemente ale contextului spațio – temporal;                                    2 puncte 
     - construirea unor idei creative, adecvate cerinței;                                                          2 puncte 
      -formularea unui titlu sugestiv;                                                                                           2 puncte 
      -respectarea convențiilor unui text narativ și a structurii unei compuneri;                2 puncte 
     - inserarea următoarelor grupuri de cuvinte : “om cumsecade” ,” i-am sărutat mâna” , “ îmi mângâie 
obrajii “  , “din zori și până-n noapte”;                                                                                       4 puncte       
 -    să respecți precizarea privind numărul de cuvinte .                                                          2 puncte                                                                                                              
 
 

Partea a II-a 									40 de puncte 
Se dă textul: 
  	Mântuirea constă în sfințirea omului prin Duhul Sfânt. Aceasta este o nevoință dificilă și îndelungată pentru sfințirea harismatică, câștigată prin lucrarea poruncilor evanghelice; o osteneală personală, lăuntrică și neîncetată. La aceasta ne cheamă Dumnezeu prin Evanghelia Lui ( II Tesaloniceni 2,12 ). Scopul vieții omului pe pământ este dobândirea Duhului Sfânt. Pentru aceasta Duhul Sfânt se numește Duhul sfințeniei , Duhul sfințirii (Romani 1,4).  
Sfințirea se manifestă ca luminare a omului de către Duhul Sfânt. De aceea ziua Cincizecimii, ziua Duhului Sfânt, este ziua luminării de adevăr, de sfințenie în foc. ..De aceea , sfinții purtători de duh sunt unicii luminători și învățători. Prin sfințenia lor ei alungă păcatul din adâncul sufletului și trupului omenesc, iar prin lumină luminează calea fiecărui om pentru a putea străbate valea morții spre liniștea nemuririi. Pentru cel purtător de Duh toate sunt luminoase și clare : viața și moartea, bucuria și durerea, sensul omului și al lumii…Botezul Domnului se numește Luminare… . În Botez și în Mirungere, omul primește de la Duhul Sfânt plămada sfințeniei cu care va trebui să-și plămădească tot sufletul și trupul lui prin exercitarea virtuților evanghelice. Dumnezeu a dat Duh Sfânt atâtor sfinți și-L  va da întotdeauna. Dar cu o condiție, pe care Sfântul Ioan Hrisostom o formulează în chipul următor : „Supune-te lui Dumnezeu în poruncile Lui, ca să te audă pe tine în rugăciunile tale.  (Arh. Iustin Popovici – OMUL și DUMNEZEUL - OM) 
 
A. Scrie răspunsul, în enunțuri, pentru fiecare dintre întrebările de mai jos cu privire la textul dat. 20 de puncte 
1. Precizează două modalități prin care se poate ajunge la sfințirea harismatică.                       4 puncte                                                                                            
2. Care este scopul vieții omului pe pământ .                                                                              4 puncte 
3. Numește două Sfinte Taine prin care se revarsă Duhul Sfânt asupra omului.                         4 puncte 
4. Formulează o învățătură din fragmentul dat.                                                                           4 puncte 
5. Explică, în 30-50 de cuvinte , următorul fragment : „Pentru cel purtător de Duh toate sunt luminoase și clare : viața și moartea, bucuria și durerea, sensul omului și al lumii ”.               			       4 puncte 
 
B. Scrie o compunere narativă, de minimum 150 de cuvinte, pornind de la îndemnul următor:  Supune-te lui Dumnezeu în poruncile Lui, ca să te audă pe tine în rugăciunile tale. (Sf. Ioan Hrisostom )                                                                                                                                      20 de puncte                                                                                                                             
 
REDACTARE                                                                                                              10 puncte 
Pentru redactarea întregii lucrări se acordă 10 de puncte, astfel:  
• existența părților componente – 1 punct; 
 • coerența exprimării (logica formulării enunțurilor, logica înlănțuirii ideilor) – 2 puncte; 
 • utilizarea limbii literare (stil şi vocabular potrivite temei, claritate a enunțului, varietate 
a lexicului, sintaxă adecvată) – 1 punct; 
 • respectarea normelor de ortografie – 2 puncte; 
 • respectarea normelor de punctuație – 2 puncte; 
 • așezarea în pagină, lizibilitatea – 1 punct; 
 • respectarea limitelor minime de cuvinte – 1 punct.    















Olimpiada națională interdisciplinară de limba şi literatura română şi religie
CULTURĂ ŞI SPIRITUALITATE ROMÂNEASCĂ
ETAPA JUDEŢEANĂ – 20 MARTIE 2022
CLASA A VII-A, PRAHOVA
PARTEA I                                                                                                                    40 de puncte  
Se dă textul:  
Nu era casă în cătunul  Flămânzii – Vechi  unde să nu auzi, din zori, scâncete. Și copilașii se agățau, lihniți, de poalele gospodinelor amărâte. Bărbații, mai toți, erau plecați în lume după munci, ori duși la curtea boierului, departe, în comuna nouă.(…) Într-o zi din astea, plină de plânsete și văicăreli, se abătu în sătucul oropsit un strein. A intrat dis-dedimineață neoprit în bătătura neîmprejmuită a celei dintâi case din marginea de răsărit și a înaintat nebăgat de seamă până lângă prispa unde guițau de foame o ciotcă de prunci. (…) Din ce în ce mai stârnit, colindă ogradă de ogradă, rugându-se de ospeție. Peste tot îl întâmpinau, dușmănoase, sărăcia, jalea și amarul. De pretutindeni, îl alunga deznădejdea. Din câteva locuri fu gonit cu vorbe urâte, ca un milog păcătos, deși nu avea înfățișarea; nu se tânguia, nu întindea mâna. Cerea nu pomană, ci omenie. Părea un bărbat în putere, deși uscățiv și subțiratic, de înălțime mijlocie, cu chipul prelung și trist. Purta barbă castanie, părul lung, cu cărare la mijloc, dat călugărește pe spate. Curat îmbrăcat, într-un soi de zeghe lungă, ca un anteriu, de aba țărănească, albă(..). Ce izbea însă la el aproape de înfricoșau, erau ochii mari, adânci, de culoarea alunei prăjite. Și triști, triști, de toată tristețea satului ăstuia, strânsă acolo la un loc, în ei. Așa, din jale în jale, din scrâșnet în scrâșnet, a ajuns până la cea din urmă cocioabă din marginea de apus a satului. Aci, bătătura și mai pustie, ograda mai părăginită, restriștea și mai neîmpăcată(…). Nimeni n u i-a ieșit înainte. El a pășit domol până în prispa scundă, unde descoperi trei copilași culcați pe un maldăr de buruieni.(…) Nu dormeau, ci zăceau.(…) - N-ai tu ceva merinde? - N-am nimic decât humă și puse lângă om un calup de lut vânăt, lucios. (…) Ține de foame. Ochii streinului iar se înmuiară în lacrimi. Până acum, toți ceilalți la ușa cărora bătuse nici măcar la pământul ăsta cu înfățișare unsuroasă nu-l poftiseră. - Stați… Nu mâncați!(…) O să facem alt soi de bucate…(…) Ciorbă de pietroi…  Și streinul merse câțiva pași și ridică de pe bătătură un bolovan cât doi pumni. (…) Aleargă și fă rost de la vecini! Roagă-te de ei! Spune-le că e vorba de o ciorbă minunată, care o să vă sature pe toți. (…) Pe urmă, cu multă băgare de seamă și evlavie, ca și când ar fi săvârșit o adevărată taină, lăsă binișor pietroiul în apa din vas. Și acum rugați-vă împreună cu mine… Omul îngenunche acolo, în bătătura stearpă, împreună mâinile și spuse deodată Tatăl nostru. Mititeii la fel, după el. (…) Să mulțumim lui Dumnezeu! [Cu ajutorul unor vecini, au făcut rost de ceapă, slănină, cartofi, pătrunjel, leuștean, morcovi, țelină, ardei…] Era într-adevăr un om minunat, aproape măreț, cum sta așa îmbujorat de căldura aburilor, de plăcerea de a sluji o mâncare bună flămânzilor, înfășurând într-o privire duioasă liota lihnită dimprejurul său. - Ei, acum e acum! Făcu el, rădicând ochii întâi la cer și apoi coborându-I roată spre cei de jos. Apoi a poftit la mâncare lumea toată. Și s-au așezat cu mic cu mare, ca la ei acasă. Stând tot timpul în picioare și alergător necontenit de colo până colo, unde era nevoie, streinul a slujit pe fiecare cum se cuvine.(…) După ce-și ostoiră foamea, unul mai guraliv întrebă despre taina cum se săvârșise minunea. Din apă goală cu un pietroi în ea cum se poate scoate o ciorbă atât de gustoasă? Numai la nunta din Cana s-a mai petrecut așa ceva!(…) Dar acolo a fost Hristos care a prefăcut apa în vin. Și sătui, începeau să micșoreze meritul și cazna streinului, care-I privea trist. Nu se gândeau nici măcar să-I mulțumească, așa c-o vorbă.  - - Bine ar fi să avem în fiecare zi câte un praznic ca ăsta! Dacă vreți, prinse cu însuflețire călătorul firul, așa are să fie totdeauna, ba chiar și mai bine, vă dau eu chezășie. Ceaunul și pietroiul rămân aici, ale tuturor. Mâine se rânduiește altcineva în locul meu. Dar pe deasupra lor și mai mult decât toate bunătățile aduse de dumneavoastră, are să facă minuni, cum a făcut și azi, dragostea celor ce se strâng ca să se ajute singuri și unul pe altul, cu puținul pe care-l are fiecare.  Streinul umblase după căpătat, tot ca un milog. Numai că, în loc să mănânce el ceea ce strânsese, lil împărțise tot lor. (…) Călătorul începu să le vorbească despre iubire și milă, despre tăriile bunătății, despre virtutea întrajutorării și jertfirii.” (Vasile Voiculescu – Ciorbă de bolovan) 
A. Scrie răspunsul, în enunțuri, pentru fiecare dintre întrebările de mai jos cu privire la textul dat                                                                                                                  20 de puncte                                                                                                 
1. Transcrie un toponim (nume de loc) din primul paragraf și explică semnificația acestuia, în corelație cu o personificare din fragmentul-suport.                                                     4 puncte                                                  
2. Menționează două trăsături ale străinului, una fizică și una morală, ilustrându-le cu câte o secvență din text.                                                                                              4 puncte                                
3. Prezintă rolul străinului în armonizarea comunității.                                   4 puncte                       
4. Identifică în fragmentul propus cine a dat dovadă de mărinimie față de străinul care cerea de mâncare, justificând cu un citat.                                                                                                                                                      4 puncte                                                                                  
5. Explică, în 30 – 50 de cuvinte, secvența subliniată, pornind de la aforismul: ,,Ochii sunt oglinda sufletului”,  valorificând textul dat.
B. Scrie o compunere de minimum 150 de cuvinte, în care să prezinți comuniunea cu semenii și cu divinitatea.                                                                                       20 de puncte                                                                   
În redactarea compunerii, vei avea în vedere: și experiența ta personală 
- prezentarea unui punct de vedere asupra comuniunii cu semenii și cu divinitatea;       2 puncte   
- construirea unor idei, valorificând tematica propusă;                                                   4 puncte                                                                                          
- ilustrarea ideilor cu două secvențe comentate din text;                                                 6 puncte
- corelarea ideilor din text cu o experiență personală și/sau culturală;                              4 puncte                                         
- organizarea și structurarea adecvată a ideilor.                                                                4 puncte                                                                                           
PARTEA a II-a 									40 de puncte 
Se dă textul: 
Creștinismul este marea taină a comuniunii personale, marea taină a creșterii persoanei din viața altei persoane și din viața Persoanei lui Hristos plină de infinitate dumnezeiască. Hristos, Însuși, ne umple de iubire față de El, prin iubirea Lui față de noi. Dragostea e opusul individualismului rigid, e deschiderea inimii în mod nelimitat pentru ceilalți, în Hristos, e uitare de sine pentru ceilalți, după pilda și din puterea lui Hristos. A trăi în dragoste înseamnă a trăi în nelimitare generoasă, iradiată în noi din infinitatea persoanei lui Dumnezeu, aflătoare în celelalte persoane. Persoanele cresc numai prin iubirea manifestată în faptele proprii, iar iubirea se arată în comuniunea persoanei care face unele fapte, cu cea pentru care le face. Faptele sunt manifestările relației iubitoare directe între persoană și persoană. Numai din iubirea lui Dumnezeu, manifestată în fapte, omul se poate umple cu adevărat de o iubire netrecătoare, manifestată în fapte interminabile. Căci creșterea noastră personală e o creștere comună cu ceilalți în Dumnezeu, manifestată în fapte de iubire. (Sf. Pr. Dumitru Stăniloae, Iubirea creștină) 

A. Scrie răspunsul, în enunțuri, pentru fiecare dintre întrebările de mai jos cu privire la textul dat.                                                                                                                 20 de puncte 
1. Rescrie secvența care precizează în ce constă comuniunea dintre oameni.                   4 puncte                                                               
2. Menționează izvorul iubirii noastre față de aproapele.                                                4 puncte                                         
3. Identifică în text o secvență elocventă pentru creșterea spirituală a omului.                 4 puncte                                                                                                                             
4.  Formulează învăţătura desprinsă din textul dat.                                                         4 puncte 
5. Prezintă, în 30–50 de cuvinte, sensul enunțului: a trăi în dragoste înseamnă a trăi în nelimitare generoasă.                                                                                                                            4 puncte 

B. Scrie o compunere de minimum 150 de cuvinte, pornind de la enunțul: Creștinismul este marea taină a comuniunii personale, în care să valorifici textul dat și experiența ta personală și/sau culturală.                                                                                     20 de puncte                                       

REDACTARE                                                                                                                 10  puncte 
Pentru redactarea întregii lucrări, se acordă 10 puncte:  
- 2 puncte pentru respectarea părților componente ale compunerilor (introducere, cuprins, încheiere);   
-  6 puncte pentru coerența exprimării (logica formulării enunțurilor, în răspunsurile referitoare la itemii semiobiectivi; logica înlănțuirii ideilor, în compuneri; ortografie și punctuație);  
- 2 puncte pentru utilizarea limbii literare (stil și vocabular potrivite temei, claritatea enunțului, varietatea lexicului, sintaxă adecvată, respectarea limitelor minime de cuvinte).    






















OLIMPIADA NAȚIONALĂ INTERDISCIPLINARĂ de  LIMBA ȘI LITERATURA
ROMÂNĂ și RELIGIE
CULTURĂ ŞI SPIRITUALITATE ROMÂNEASCĂ
FAZA JUDEȚEANĂ, 13 martie 2022
Clasa a VII-a, OLT

PARTEA I                                                                                                                40 de puncte 
Se dă textul:   
          	Mă întrebaţi despre credinţă şi expresia ei lirică? Despre artă şi credinţă? Vă voi răspunde că în ce priveşte înotul, cu cât gesturile în apă sunt mai mari şi mai gălăgioase, cu atât înotătorul e mai slab, mai nesigur, aproape de înecare. Neştiutorii, începătorii fac cele mai dezordonate, zgomotoase şi grandilocvente gesturi cu braţele şi picioarele. Înotul perfect se face fără opintiri… Pluteşti, aproape cufundat întreg în apă, abia mişcând.  
          Credinţa cea adevărată e aşijderea acestui instinct de tăcută şi lină plutire, e la fel cu acea nesfielnică predare în puterea apelor, de cufundare şi ameninţare, graţie harului unei respiraţii tainice, graţie unei inspiraţii de aer pe care-l sorbi o clipă, de sus, ca să-l duci cu tine la fund… Credinţa e un instinct de ritm şi orientare care nu se poate deşuruba în cuvinte, oricât de măiestre. (Vasile VOICULESCU, Gânduri albe)  
A. Scrie răspunsul, în enunțuri, pentru fiecare dintre întrebările următoare cu privire la textul dat.  
1. Notează ideea centrală a fragmentului citat.  4 puncte  
2. Menționează două motive literare din al doilea paragraf.  4 puncte  
3. Comentează două figuri de stil diferite.    4 puncte  
4. Explică, în 40 – 60 de cuvinte, semnificația secvenței „Credința e un instinct de ritm și 
orientare”.  4 puncte  
5. Prezintă, în 40 – 60 de cuvinte, relația dintre înot și credință.   4puncte  
  
B. Scrie o compunere de minimum 200 de cuvinte în care să prezinți Rolul credinței în viața omului   valorificând textul dat și experiența personală şi culturală.  20 de puncte  
În redactarea compunerii, vei avea în vedere:   
─ prezentarea viziunii asupra credinței;    4 puncte  
─ ilustrarea viziunii prezentate cu două secvențe comentate din text;  4 puncte  
─ valorificarea a două experiențe personale sau culturale;  6 puncte  
─ dezvoltarea unei viziuni originale asupra temei.                                                                   6 puncte  
  
PARTEA a II-a                                                                                                40 de puncte                                                                                                    
Se dă textul:    
Dumnezeu n-a voit nimic altceva de la noi în schimb pentru dragostea pe care ne-a dat-o, ci a voit ca și noi, fiecare la rândul nostru, să facem același lucru cu aproapele nostru… Dacă este să ne asemănăm cu Dumnezeu în ceva, aceasta este puterea de a ierta. Dumnezeu ne-a chemat să fim asemenea Lui, și asemenea lui Dumnezeu suntem când iertăm. Puterea de a ierta este însușire dumnezeiască. Iertând celor ce ne greșesc ne facem părtași la dragostea cu care iubește Dumnezeu lumea.         Mi-am dat seama cât de greu îmi vine să iert, câtă durere și câtă renunțare trebuie să simt ,durere care mă apropie de moarte ,care mă omoară pe mine pentru a da celuilalt voie să trăiască. A iubi înseamnă a ierta, a ierta nu o faptă care este sau ți se pare greșită, a ierta adânc și necontenit, a ierta o dată și pentru totdeauna răul ce se ridică împotriva ta. (Ieromonah Savatie BAȘTOVOI, Carte de ispășire)
  
A.  Scrie răspunsul, în enunțuri, pentru fiecare dintre întrebările următoare cu privire la textul dat.  
1. Menționează doi termeni care sunt în relație de antonimie în text.                             4 puncte                                
2. Precizează în ce constă iertarea în viziunea autorului.                                                4 puncte                                        
3. Notează un motiv pentru care e foarte greu să ierți.                                                    4 puncte                                  
4. Dă o definiție a iubirii, așa cum reiese din textul dat.                                                  4 puncte                                     
5. Explică, în 50 – 70 de cuvinte, afirmația:  Iertând celor ce ne greșesc ne facem părtași la dragostea cu care iubește Dumnezeu lumea.                                                                   4 puncte 
B. Scrie o compunere de minimum 200 de cuvinte despre relația omului cu semenii și divinitatea, pornind de la afirmația: Iubește pentru a fi iubit și iartă pentru a fi iertat, valorificând experienţa ta culturală şi /sau religioasă.                                           20 de puncte                                           
REDACTARE                                                                                                              10 puncte  
Pentru redactarea întregii lucrări se acordă 10 puncte, astfel: a) existența părților componente – introducere, cuprins, încheiere- 2 puncte b) coerența exprimării- 6 puncte (logica formulării enunțurilor, în răspunsurile referitoare la itemii semiobiectivi (logica înlănțuirii ideilor, în compuneri) 
c) utilizarea limbii literare (stil şi vocabular potrivite temei, claritate a enunţului, varietate a lexicului, sintaxă adecvată) respectarea limitelor minime de cuvinte- 2 puncte. 
